सामुद्रिक परिवहन के महत्‍व पर जोर देते हुए प्रधानमंत्री नरेन्‍द्र मोदी ने कहा कि प्रत्‍येक व्‍यक्ति को यह सुनिश्चित करना चाहिए कि हमारी जीवन शैली, परिवहन प्रणालियां और व्‍यापारिक व्‍यवहार समुद्रों की पारिस्थितकी प्रणाली को नष्‍ट न करे। उन्‍होंने यह भी कहा कि भारतीय संविधान के निर्माता डा. बाबा साहेब अंबेडकर, जिनकी 125वीं जयंती के दिन सामुद्रिक भारत सम्‍मेलन का उद्घाटन किया जा रहा है, भारत में जल एवं नौपरिवहन नीति के भी निर्माता थे।